b'\n_START_ARTICLE_\nPodkraj, Ajdov\xc5\xa1\xc4\x8dina\n_START_SECTION_\nPrebivalstvo\n_START_PARAGRAPH_\nEtni\xc4\x8dna sestava 1991:_NEWLINE_Slovenci: 406 (99,2\xc2\xa0%)_NEWLINE__NEWLINE_Neznano: 3\n_START_SECTION_\nKultura, Zgodovina\n_START_PARAGRAPH_\nV sredi\xc5\xa1\xc4\x8du vasi stoji cerkev sv. Marjete z gotskim prezbiterijem ter podru\xc5\xbeni\xc4\x8dna osnovna \xc5\xa1ola, ki je bila obnovljena leta 1994._NEWLINE_Skozi Podkraj je vodila rimska cesta med tedanjima Aquileio (Oglej) in Emono (Ljubljana). Na najvi\xc5\xa1ji to\xc4\x8dki rimske ceste na Hru\xc5\xa1ici (858 m) je stala rimska utrdba Ad Pirum. Od 1. stoletja dalje je bila tu po\xc5\xa1tna postaja, od 2. stoletja dalje pa tudi stra\xc5\xbena postojanka. V drugi polovici 3. stoletja je bila tu zgrajena mo\xc4\x8dna utrdba. Ohranjeni so ostanki utrdbe in obzidja. Tu je tudi ostanek kapele ene prvih kr\xc5\xa1\xc4\x8danskih cerkev nasploh._NEWLINE_V Podkraju je bil leta 1919 rojen znan slovenski fotograf Edi \xc5\xa0elhaus.\n_START_SECTION_\nZanimivosti, gostinstvo, turizem\n_START_PARAGRAPH_\nV sredi\xc5\xa1\xc4\x8du Podkraja je okrep\xc4\x8devalnica Likar, v bli\xc5\xbenji Hru\xc5\xa1ici zraven ostankov rimskega obzidja in utrdbe pa gostilna Stara po\xc5\xa1ta._NEWLINE_Skozi Podkraj vodi transverzala oz. slovenska planinska pot. Podkraj je izhodi\xc5\xa1\xc4\x8de za pot k Vojkovi ko\xc4\x8di na Nanosu in k Pirnatovi ko\xc4\x8di na Javornik, poleg tega pa so urejene in ozna\xc4\x8dene tudi planinske poti na bli\xc5\xbenjo Kri\xc5\xbeno goro in Sveti duh.'